Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Billi fl-4 ta' Ġunju 2019 ġiet ippreżentata lista ta' kandidati għall-kariga ta' Viċi Direttur Eżekuttiv tal-Uffiċċju tal-Proprjetà Intellettwali tal-Unjoni Ewropea ("l-Uffiċċju") lill-Kunsill mill-Bord tat-Tmexxija tal-Uffiċċju, ADOTTA DIN ID-DEĊIŻJONI: Is-Sur Andrea DI CARLO, imwieled f'Ruma (l-Italja) fid-9 ta' Settembru 1970 huwa b'dan maħtur bħala Viċi Direttur Eżekuttiv tal-Uffiċċju tal-Propjetà Intellettwali tal-Unjoni Ewropea ("l-Uffiċċju") għal terminu ta' ħames snin. Id-data meta għandu jibda t-terminu ta' ħames snin imsemmi fil-paragrafu 1 għandha tiġi ddeterminata mill-Bord tat-Tmexxija tal-Uffiċċju. Magħmul fi Brussell, is-26 ta' Settembru 2019. l-Aċidu Adipiku il-melħ AH il-KoPoliammid PA 6/6.6 il-PA 6.6 BP il-PA 6.6 PE it-trab għall-istampar 3D, PA6 l-HDI u d-derivattivi tal-HDI effetti orizzontali mhux koordinati fis-swieq affettwati li ġejjin fiż-ŻEE (i) ADN, (ii) HMD, (iii) Aċidu Adipiku, (iv) melħ AH, (v) PA 6.6 BP, (vi) PA 6.6 EP u t-trab għall-istampar 3D, PA6 mad-dinja kollha effetti vertikali mhux koordinati minħabba l-esklużjoni mid-dħul (i) għas-suq upstream tal-ADN u s-suq downstream tal-HMD; (ii) is-suq upstream tal-HMD u l-PA downstream (melħ AH, PA 6.6 BP u PA 6.6 EP) u l-katini ta' valur tal-HDI (l-HDI u d-derivattivi tal-HDI); (iii) is-suq upstream tal-Aċidu Adipiku u l-katina tal-valur downstream tal-PA (il-melħ AH, il-PA.6.6 BP u l-PA 6.6 EP); (iv) is-suq upstream tal-melħ AH u u s-suq downstream tal-kopoliammid PA 6/6.6 u (v) is-suq upstream tal-PA 6.6 BP u s-suq downstream tal-PA 6.6 EP fiż-ŻEE. Brussell, it-8 ta' Jannar 2019. il-faċilitajiet kollha tan-Negozju f'Belle-Etoile fi Franza, f'Gorzow fil-Polonja, fi Blanes fi Spanja u f'Valence fi Franza. F'dawn il-faċilitajiet, in-Negozju bħalissa jipproduċi l-HMD, il-Melħ AH, il-PA6 BP, il-PA T4E BP, il-PA6.6 BP, it-trab għall-istampar 3D PA 6, il-fibri ta' prestazzjoni u l-PA6.6 EP; sehem ta' 49 % f'impriża konġunta ta' produzzjoni ("Chalampé JV") li fiha se jiġu ttrasferiti l-assi kollha li huma proprjetà tan-Negozju fis-sit ta' Chalampé fi Franza, inklużi l-faċilitajiet ta' produzzjoni taż-Żejt KA (KA Oil), tal-Aċidu Nitriku, ta' AA u tal-Melħ AH. Ix-Xerrej ikollu d-dritt li jieħu 49 % tal-prodotti mmanifatturati minn Chalampé JV. BASF se jkollha d-dritt li tieħu 51 %. Id-drittijiet tan-Negozju f'Ċessjoni dwar il-governanza ta' Chalampé JV huma ggarantiti. In-Negozju f'Ċessjoni ma jinkludix l-ishma tan-Negozju f'impriża konġunta ma' Invista għall-produzzjoni tal-ADN u tal-HMD fis-sit ta' Chalampé, li se tiġi ttrasferita għal BASF; l-assi tanġibbli u intanġibbli kollha (inkluż l-użu minn Negozju f'Ċessjoni tad-drittijiet ta' proprjetà intellettwali, il-privattivi u l-għarfien espert) u l-persunal li jikkontribwixxi għall-operat attwali tiegħu jew li huma meħtieġa biex tiġi żgurata l-vijabbiltà u l-kompetittività tiegħu. Jinkludi wkoll liċenzji, permessi u awtorizzazzjonijiet, kif ukoll il-kuntratti, il-kirjiet, l-impenji u l-ordnijiet tal-klijenti kollha tan-Negozju f'Ċessjoni, il-kreditu kollu tal-klijenti u r-rekords l-oħra tan-Negozju f'Ċessjoni; tliet ftehimiet ta' provvista għad-DNA, wieħed għal tul ta' [...] snin, ieħor għal tul ta' mhux aktar minn [...] snin u ieħor għal [...], jekk iċ-Ċessjoni tkun iffinalizzata fl-2019. il-benefiċċju, għal perjodu tranżizzjonali wara l-Għeluq u b'termini u kundizzjonijiet ekwivalenti għal dawk disponibbli fil-preżent għan-Negozju f'Ċessjoni, tal-arranġamenti attwali kollha li taħthom Solvay jew l-Impriżi Affiljati tagħha jipprovdu prodotti jew servizzi għan-Negozju f'Ċessjoni; ftehimiet ta' forniment tranżizzjonali li permezz tagħhom in-Negozju f'Ċessjoni se joffri lil BASF għal perjodu ta' [...] snin, għadd ta' prodotti; klawżola u klawżoli tax-xerrej bil-quddiem bl-effett li n-Negozju f'Ċessjoni jinbiegħ lil xerrej bi preżenza stabbilita fil-produzzjoni u fil-bejgħ ta' prodotti kimiċi. B'mod partikolari, huwa meħtieġ li x-Xerrej ikun jista' jikkompeti għall-konsumaturi globali u għall-kategorija ewlenija tal-klijenti fis-settur tal-karozzi. Il-Qorti Ewropea tal-Awdituri b'dan tinfurmak li r-Rapport Speċjali Nru 12/2019, "Implimentazzjoni tal-pakkett ta' riformi tal-persunal tal-2014 fil-Kummissjoni — Iffrankar sinifikanti, iżda mhux mingħajr konsegwenzi għall-persunal", għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: https://eca.europa.eu Klassi 1.5. Żjut u xaħmijiet (butir, marġerina, żejt, eċċ.) Il-prodott imsejjaħ "Huile d'olive de Provence" huwa żejt taż-żebbuġa verġni jew straverġni li jinkiseb bi proċessi mekkaniċi biss u li jkollu l-karatteristiċi fiżiċi u kimiċi li ġejjin: il-kompożizzjoni tal-aċidi xaħmin li ġejja, mogħtija f'perċentwali: Iż-żejt taż-żebbuġa tat-tip "Huile d'olive de Provence" li jinkiseb wara li ż-żebbuġ jingħasar malajr wara l-qtugħ (fi żmien inqas minn erbat ijiem minn meta jinqata') għandu wkoll il-karatteristiċi kimiċi u organolettiċi li ġejjin: aċidità ta' 0,5 % ta' aċidu olejku jew inqas; ammont medjan tal-imrar ta' bejn 1,5 u 3,5; ammont medjan tal-qawwa tat-togħma ta' bejn 1,5 u 3,5; aromi li wieħed ixomm u togħma li wieħed itiegħem ta' ħaxix frisk u/jew ta' qaqoċċ nej. Iż-żejt taż-żebbuġa tat-tip "Huile d'olive de Provence", li wara dan l-isem ikollu l-kliem "olives maturées" (jiġifieri "żebbuġ misjur"), li jinkiseb wara li ż-żebbuġ li jkun tħalla jsir minn qabel jingħasar (fi żmien erbat ijiem sa għaxart ijiem minn meta jinqata') għandu wkoll il-karatteristiċi kimiċi u organolettiċi li ġejjin: aċidità ta' bejn 0,4 u 1,5 % ta' aċidu olejku; ammont medjan tal-qawwa tat-togħma ta' 1 jew inqas; aromi li wieħed ixomm u togħma li wieħed itiegħem ta' żebbuġ iswed, ta' frott imqadded, ta' veġetazzjoni li tikber taħt is-siġar u/jew ta' ħobż mixwi. Il-valuri għall-karatteristiċi tal-imrar u tal-qawwa tat-togħma jirreferu għall-metodu tal-Kunsill Internazzjonali taż-Żebbuġ (l-IOC). Iż-żejt taż-żebbuġa tat-tip "Huile d'olive de Provence" ġej miż-żebbuġ jew miż-żejt taż-żebbuġa tal-varjetajiet li ġejjin: il-varjetajiet Aglandau, Bouteillan, Cayon u Salonenque, li jiffurmaw mill-inqas 80 % tas-siġar kollha taż-żebbuġ fil-ġonna identifikati fid-denominazzjoni tal-oriġini, li mill-inqas 30 % minnhom huma siġar tal-varjetà Aglandau; il-varjetajiet Picholine, Grossanne, Tanche, Brun, Cayets, Ribiers, Cayanne, Verdale des Bouches-du-Rhône u l-varjetajiet lokali l-qodma (is-siġar li tħawlu qabel il-ġlata tal-1956, li huma numerużi fiż-żona ġeografika), li jiffurmaw massimu ta' 20 % mis-siġar kollha taż-żebbuġ fil-ġonna identifikati fid-denominazzjoni tal-oriġini. L-attivitajiet kollha, mill-kultivazzjoni taż-żebbuġ sal-produzzjoni taż-żejt taż-żebbuġa, iridu jsiru fiż-żona ġeografika. Minbarra l-informazzjoni obbligatorja prevista fil-leġiżlazzjoni dwar it-tikkettar u l-preżentazzjoni tal-oġġetti tal-ikel, it-tikketti taż-żejt bid-denominazzjoni tal-oriġini "Huile d'olive de Provence" għandu jkollhom fuqhom l-informazzjoni li ġejja: l-isem tad-denominazzjoni tal-oriġini "Huile d'olive de Provence", segwit mill-kliem "olives maturées" (jiġifieri "żebbuġ misjur") eżatt wara l-isem tad-denominazzjoni tal-oriġini u miktub b'karattri li jkunu tal-inqas daqs nofs il-karattri tal-isem tad-denominazzjoni tal-oriġini, jekk ikun il-każ; il-kliem "appellation d'origine protégée" (jiġifieri "denominazzjoni ta' oriġini protetta") jew "AOP" (jiġifieri "DOP"). Din l-informazzjoni għandha tingħata fl-istess kamp viżiv u fuq l-istess tikketta. Hija għandha tingħata b'karattri viżibbli, li jkunu jistgħu jinqraw faċilment u li ma jkunux jistgħu jitħassru u li jkunu kbar biżżejjed u jispikkaw sew mill-isfond li fuqu jiġu stampati biex ikunu jingħarfu b'mod ċar mill-bqija tal-informazzjoni l-oħra miktuba u mpinġija fuq it-tikketta. Iż-żona ġeografika tal-produzzjoni taż-żejt taż-żebbuġa tat-tip "Huile d'olive de Provence" hija mifruxa fuq 464 muniċipalità — tnejn b'mod parzjali — li jinsabu f'seba' dipartimenti. Din iż-żona hija magħmula mit-territorji li ġejjin: it-territorju tal-muniċipalitajiet kollha tad-dipartiment tal-Alpes-Maritimes li ġejjin: il-muniċipalitajiet ta' Auvare, La Croix sur Roudoule, Puget-Rostan, Puget Théniers, Rigaud u Touet sur Var; it-territorju tal-muniċipalitajiet kollha tad-dipartiment tal-Bouches-du-Rhône, minbarra l-muniċipalitajiet li ġejjin jew il-partijiet tal-muniċipalitajiet li ġejjin: il-muniċipalitajiet ta' Arles (parzjalment), ta' Cabannes, Carnoux-en-Provence, Fos-sur-Mer, Maillane, Marignane, Mollégès, Port-Saint-Louis-du-Rhône, Rognonas, Saint-Andiol, Saint-Pierre-de-Mézoarques, Saint-Victoret, Saintes-Maries-de-la-Mer u Verquières; it-territorju tal-muniċipalità tad-dipartiment tad-Drôme li ġejja: il-muniċipalità ta' Rochegude; it-territorju tal-muniċipalitajiet kollha tad-dipartiment tal-Gard li ġejjin: il-muniċipalitajiet ta' Les Angles, Pujaut, Roquemaure, Sauveterre, Villeneuve-Les-Avignon, Tavel, Lirac, Saint-Laurent-des-Arbres u Saint-Geniès-de-Comolas; it-territorju tal-muniċipalitajiet kollha tad-dipartiment tal-Var, minbarra l-muniċipalitajiet li ġejjin: il-muniċipalitajiet ta' Bargème, La Bastide, Le Bourguet, Brovès, Châteauvieux, Comps-sur-Artuby, La Martre, Plan-d'Aups-Sainte-Baume, La Roque-Esclapon, Trigance u Vérignon; it-territorju tal-muniċipalitajiet kollha tad-dipartiment tal-Vaucluse, minbarra l-muniċipalitajiet li ġejjin jew il-partijiet tal-muniċipalitajiet li ġejjin: il-muniċipalitajiet ta' Althen-des-Paluds, Aurel, Auribeau, Brantes, Buisson, Buoux, Caderousse, Cairanne, Castellet, Crestet, Entraigues-sur-la-Sorgue, Entrechaux, Faucon, Grillon, Lagarde-d'Apt, Lamotte-du-Rhône, Lapalud, Malaucene (parzjalment), Montfavet, Monieux, Le Pontet, Puymeras, Rasteau, Richerenches, Roaix, Saint-Christol, Saint-Marcellin-lès-Vaison, Saint-Romain-en-Viennois, Saint-Roman-de-Malegarde, Saint-Trinit, Sault, Savoillan, Seguret, Sivergues, Vaison-la-Romaine, Valreas, Villedieu u Visan. Il-karatteristiċi kimiċi u organolettiċi speċifiċi taż-żejt taż-żebbuġa tat-tip "Huile d'olive de Provence" ġejjin b'mod ewlieni mill-kompożizzjoni tal-varjetajiet taż-żejt, li hija ddeterminata mill-fatturi naturali taż-żona ġeografika u mill-għarfien espert lokali marbut mal-produzzjoni taż-żejt. Iż-żona ġeografika tkopri ż-żoni l-kbar tal-muntanji tar-reġjun tal-Provence, ħlief għall-muntanji għoljin u ta' daqs medju tal-Alpi fejn il-kundizzjonijiet ambjentali ma jippermettux li jitkabbru s-siġar taż-żebbuġ. Fin-Nofsinhar, din iż-żona hija mdawra mill-Baħar Mediterran, fil-Punent mix-xmara Rhône u fit-Tramuntana mill-qraten ta' Vaucluse, mill-muntanja ta' Lure, mis-sensiela ta' muntanji ta' qabel l-Alpi ta' Digne u mill-pjanuri ta' Provence, waqt li fil-Lvant din tasal sal-wied ta' Signe u sas-sensiela ta' muntanji ta' Estérel. Il-pajsaġġ bl-għoljiet, bi qċaċet magħmulin minn sensiela ta' formazzjonijiet kbar tal-ġir, joffri postijiet li mhux dejjem ikunu kbar wisq, iżda li huma ideali għat-tkabbir tas-siġar taż-żebbuġ minħabba l-pożizzjoni tagħhom għax-xemx. Fil-biċċa l-kbira tagħha, il-ħamrija li nsibu fil-ġonna fejn jitkabbru s-siġar taż-żebbuġ fir-reġjun ta' Provence hija newtrali jew fiha l-karbonati. Din it-tip ta' ħamrija fiha ħafna ġebel. Fiha nsibu trab ġulġlieni ramli jew trab ramli ġulġlieni, u ħamrija mimlija ġebel ta' lewn kannella ħamrani magħmula minn trab ramli u tafli li l-ilma jiskula tajjeb minnu. Iż-żejt taż-żebbuġa tat-tip "Huile d'olive de Provence" għandu l-karatteristiċi li ġejjin: huwa magħmul b'mod ewlieni mill-varjetajiet Aglandau (tal-inqas 20 %), Bouteillan, Cayon u Salonenque. Din il-kompożizzjoni tiddistingwih, b'mod partikulari, miż-żjut taż-żebbuġa prodotti f'reġjuni oħrajn tal-produzzjoni li jmissu mar-reġjun fejn huwa prodott, li fihom jew ma jeżistux dawn il-varjetajiet (fil-baċiri ta' Nizza, Nyons, Nîmes u Languedoc), jew huma mqassmin b'mod differenti (fil-baċiri tal-wied ta' Baux-de-Provence, ta' Aix-en-Provence u ta' Haute-Provence); huwa għandu kompożizzjoni partikulari ta' aċidi xaħmin, kif indikat fil-punt 3.2; mil-lat organolettiku, huwa għandu l-karatteristiċi li ġejjin: jew togħma ta' mrar u togħma qawwija li tintiegħem imma li tkun moderata, u aromi ta' ħaxix frisk u/jew ta' qaqoċċ nej; jew ma jkollu prattikament l-ebda togħma ta' mrar u togħma qawwija, imma jkollu aromi ta' żebbuġ iswed, ta' frott imqadded, ta' veġetazzjoni li tikber taħt is-siġar u/jew ta' ħobż mixwi; aċidità jew ta' inqas minn 0,5 % ta' aċidu olejku jew ta' bejn 0,4 u 1,5 % ta' aċidu olejku. Il-karatteristiċi taż-żona ġeografika jwasslu għall-kompożizzjoni tal-varjetajiet ta' dan iż-żejt. Fil-fatt, iż-żona tal-produzzjoni, minbarra żona li tinsab mal-kosta, tikkostitwixxi żona li tinsab fit-tarf taż-żona ta' tkabbir tas-siġar taż-żebbuġ. Din iż-żona tat-Tramuntana li tinsab fit-tarf taż-żona ta' tkabbir tas-siġar taż-żebbuġ (li tinsab f'altitudni ta' bejn 750 metru u 800 metru) hija kkaratterizzata mill-klima Mediterranja tar-reġjun tal-Provence (bi staġun tas-sajf niexef bejn żewġ staġuni mimlija xita u b'ammont sinifikanti ta' ġranet xemxin matul is-sena) — klima li twassal ukoll għal ħafna ġlata li tikkaratterizza l-istorja tat-tkabbir tas-siġar taż-żebbuġ fir-reġjun tal-Provence u għal riħ qawwi dominanti mill-Majjistral li jkessaħ u jnaddaf l-arja u li jwassal għal kundizzjonijiet iktar tajbin għas-saħħa u iktar favorevoli għat-tkabbir tas-siġar taż-żebbuġ, iżda li jġiegħlu lill-bniedem jagħżel ukoll l-iktar varjetajiet adattati għal dan ir-reġjun. Għalhekk, fil-ġonna tar-reġjun tal-Provence tipikament insibu b'mod ewlieni l-erba' varjetajiet li ġejjin: il-varjetà Aglandau, li ż-żona ta' estensjoni massima tagħha tinsab fiż-żona ġeografika, u l-varjetajiet Salonenque, Bouteillan u Cayon. Minħabba l-perjodi meta jiffjorixxu dawn il-varjetajiet (moderatament tard sa pjuttost tard) u minħabba r-reżistenza naturali medja sa qawwija tagħhom għall-kesħa, dawn huma partikolarment adattati għall-kundizzjonijiet xi ftit jew wisq friski li nsibu fiż-żona tal-produzzjoni. Il-ġonna tas-siġar taż-żebbuġ jinsabu fiż-żoni ta' taħt il-muntanji u fuq l-għoljiet, li joffru kundizzjonijiet tajbin ta' esponiment għax-xemx, tal-ħamrija u tal-iskular naturali tal-ilma. Minħabba li fiż-żona jaqbel ħafna r-riħ, is-siġar taż-żebbuġ jitkabbru f'ġonna msejħin "piétons" biex ma jaħkimhomx daqshekk ir-riħ. Il-ħamrija, li fil-biċċa l-kbira tagħha fiha l-ġir u l-ġebel, toffri kundizzjonijiet ideali għall-ventilazzjoni li ma toħnoqx, waqt li fl-istess ħin tiżgura provvista suffiċjenti tal-ilma fis-sitwazzjonijiet tal-ikbar nixfa. Il-pożizzjoni taż-żona ġeografika fit-Tramuntana, bir-riskju għoli tagħha ta' ġlata, hija wkoll ir-raġuni għala ż-żebbuġ jibda jinqata' mill-mument li fih jibda jibdel il-kulur (minn aħdar għal isfar) u qabel ma jsir għalkollox. Il-prattiki tal-produzzjoni huma bbażati fuq metodu tradizzjonali tal-produzzjoni taż-żejt, li permezz tiegħu ż-żejt jinkiseb jew billi ż-żebbuġ jingħasar malajr wara l-qtugħ jew billi ż-żebbuġ jingħasar wara li jkun tħalla jsir għal ftit jiem minn qabel fi proċess anaerobiku. B'hekk: il-kompożizzjoni speċifika tal-aċidi xaħmin ta' dan iż-żejt taż-żebbuġa, iddefinita fil-punt 3.2, hija marbuta mal-kompożizzjoni tal-varjetajiet taż-żejt, li hija magħmula minn erba' varjetajiet, li huma l-varjetajiet Aglandau, Bouteillan, Cayon u Salonenque, li jkunu fi proporzjonijiet differenti skont is-setturi u skont l-għażla ta' min ikun qed ikabbar is-siġar taż-żebbuġ, iżda l-varjetà Aglandau trid tkun tifforma tal-inqas 20 % minnha; il-livelli tal-qawwa tat-togħma u tal-imrar taż-żejt huma marbutin mal-kompożizzjoni tal-varjetajiet tiegħu, iżda wkoll mal-istadju li fih jinqata' ż-żebbuġ (fil-mument li fih jibda jibdel il-kulur). Madankollu, meta min ikun qed ikabbar is-siġar taż-żebbuġ jiddeċiedi li jgħaddi ż-żebbuġ minn stadju ta' maturazzjoni ta' diversi jiem qabel ma jagħsru, iż-żejt jitlef it-togħma morra u qawwija tiegħu; l-aromi ewlenin taż-żejt, ta' ħaxix frisk u/jew ta' qaqoċċ nej, ukoll jiddependu mill-kompożizzjoni tal-varjetajiet tiegħu. Madankollu, meta ż-żebbuġ jgħaddi minn stadju ta' maturazzjoni ta' diversi jiem qabel ma jingħasar, iż-żejt jikseb aromi partikulari ta' żebbuġ iswed, ta' frott imqadded, ta' veġetazzjoni li tikber taħt is-siġar u/jew ta' ħobż mixwi, kif indikat fil-punt 3.2; iż-żejt taż-żebbuġa tat-tip "Huile d'olive de Provence", li wara dan l-isem ikollu l-kliem "olives maturées", ikollu aċidità minima minħabba ż-żieda fit-temperatura taż-żebbuġ li jkun għadda minn stadju ta' maturazzjoni minn qabel; barra minn hekk, l-użu ta' tekniki tradizzjonali tal-estrazzjoni taż-żejt, li matulhom jintużaw biss proċessi mekkaniċi ta' estrazzjoni ċentrifugali jew bl-għasir f'temperaturi ta' inqas minn 30 °C matul il-proċess kollu, jippermetti li fiż-żjut jinżammu l-aromi tal-varjetajiet oriġinali taż-żebbuġ użati, kif indikat fil-punt 3.2, u jevita li l-aċidi xaħmin speċifiċi taż-żejt taż-żebbuġa tat-tip "Huile d'olive de Provence" jiġu ddegradati. (it-tieni subparagrafu tal-Artikolu 6(1) ta' dan ir-Regolament) Il-Consorzio di Tutela della Pasta di Gragnano IGP huwa intitolat iressaq applikazzjoni għal emenda, f'konformità mal-Artikolu 13(1) tad-Digriet Nru 12511 tal-Ministeru tal-Politika Agrikola, Alimentari u tal-Forestrija tal-14 ta' Ottubru 2013. Isem il-prodott Deskrizzjoni tal-prodott Żona ġeografika Prova tal-oriġini Metodu tal-produzzjoni [Spezzjonijiet] oħra Emenda fl-Ispeċifikazzjoni ta' Prodott ta' DOP jew IĠP rreġistrata, li ma għandhiex tiġi kkwalifikata bħala minuri, f'konformità mat-tielet subparagrafu tal-Artikolu 53(2) tar-Regolament (UE) Nru 1151/2012. Emenda fl-Ispeċifikazzjoni ta' Prodott ta' DOP jew IĠP rreġistrata li għalih ma ġiex ippubblikat Dokument Uniku (jew ekwivalenti), li ma għandhiex tiġi kkwalifikata bħala minuri, f'konformità mat-tielet subparagrafu tal-Artikolu 53(2) tar-Regolament (UE) Nru 1151/2012. Il-punt 2.2 tal-Artikolu 2 tal-Ispeċifikazzjoni u l-punt 3.2 korrispondenti tad-Dokument Uniku: indewwa: mhux aktar minn 12,5 % tal-prodott lest; valur nutrizzjonali minimu għal 100 g tal-prodott meta jkun niexef: valur enerġetiku xaħam huma emendati kif ġej: indewwa: mhux aktar minn 12,5 % tal-prodott lest; proteini minimu 13 % ta' materja niexfa irmied massimu 0,86 % ta' materja niexfa" L-emenda telimina r-referenzi għall-valuri nutrizzjonali li mhumiex marbuta direttament mal-karatteristiċi kwalitattivi ta' Pasta di Gragnano. Fi kwalunkwe każ, l-informazzjoni rigward il-"valur enerġetiku", il-karboidrati u l-kontenut ta' xaħam se tkun disponibbli għall-konsumaturi, billi dawn se jidhru fit-Tabella ta' nutrizzjoni meħtieġa mir-Regolament (UE) Nru 1169/2011. Il-parametri jirreferu għall-kontenut ta' ndewwa, ta' proteini u ta' rmied, billi l-karatteristiċi kimiċi ta' Pasta di Gragnano għaldaqstant qed jinżammu. Sabiex ikun jista' jittieħed kejl aktar preċiż, huwa speċifikat ukoll li l-perċentwal tal-kontenut ta' proteini u ta' rmied huwa bbażat fuq il-materja niexfa. Is-sentenza li ġejja fl-Artikolu 5 tal-Ispeċifikazzjoni u l-punt 3.3 korrispondenti tad-Dokument Uniku: "Is-smid tal-qamħ durum użat għall-produzzjoni ta' "Pasta di Gragnano" IĠP jrid ikollu l-karatteristiċi li ġejjin: indewwa: mhux aktar minn 15 % tal-prodott lest; valur nutrizzjonali minimu għal 100 g tal-prodott meta jkun niexef: valur enerġetiku xaħam huma emendati kif ġej: "Is-smid tal-qamħ durum użat għall-produzzjoni ta' "Pasta di Gragnano" IĠP jrid ikollu l-karatteristiċi li ġejjin: indewwa: mhux aktar minn 15 % tal-prodott lest; proteini minimu 13 % ta' materja niexfa irmied massimu ta' 0,86 % ta' materja niexfa" Kif diġà ġie spjegat għall-emenda fl-Artikolu 2, l-emenda għandha l-għan li telimina parametri li mhumiex karatteristiċi tal-kwalità ta' Pasta di Gragnano. Għalhekk, qed jinżammu l-proprjetajiet ewlenin tas-smid tal-qamħ durum (l-ingredjent prinċipali ta' Pasta di Gragnano) u huwa speċifikat li l-kontenut ta' proteini u ta' rmied huwa bbażat fuq il-materja niexfa. F'dawn l-aħħar snin il-proċess ta' produzzjoni wera d-diffikultà involuta fid-definizzjoni tal-valuri minimi għall-elementi nutrizzjonali li huma kkombinati fl-oġġetti tal-ikel. Tabilħaqq, fil-każ tat-tabella ta' nutrizzjoni għall-għaġin, żieda fil-kontenut ta' proteini twassal għal tnaqqis fil-kontenut ta' karboidrati. Għall-finijiet ta' deskrizzjoni tal-karatteristiċi kwalitattivi tal-għaġin magħmul mill-qamħ durum, jeħtieġ li jiġi indikat biss il-kontenut minimu ta' proteini. Is-sentenza li ġejja fl-Artikolu 5 tal-Ispeċifikazzjoni tal-Prodott: "TNIXXIF: l-istadju tat-tnixxif ivarja skont il-forma tal-għaġin, iżda fi kwalunkwe każ it-temperatura tvarja bejn 40 u 80 °C u l-ħin ivarja bejn 6 sigħat u 60 siegħa." hija emendata kif ġej: "TNIXXIF: l-istadju tat-tnixxif ivarja skont il-forma tal-għaġin, iżda fi kwalunkwe każ it-temperatura tvarja bejn 40 u 85 °C u l-ħin ivarja bejn 4 sigħat u 60 siegħa." It-temperatura massima żdiedet minn "80 °C" għal "85 °C" u l-ħin minimu tat-tnixxif tnaqqas minn "6 sigħat" għal "4 sigħat" abbażi tal-esperjenza miksuba fil-proċess ta' produzzjoni, billi kien hemm evidenza ta' problemi fl-aderenza mat-temperatura massima tat-tnixxif ta' 80 °C u mad-durata minima ta' 6 sigħat tal-istadju tat-tnixxif, b'mod partikolari wara li ġew introdotti ċerti forom ġodda ta' għaġin b'dimensjonijiet u forom speċifiċi. Filwaqt li dawn l-emendi jikkonformaw mal-metodu ta' produzzjoni tradizzjonali u mhumiex se jkollhom impatt fuq il-karatteristiċi tal-prodotti finali, se jirriflettu aħjar ir-realtà tal-proċess ta' produzzjoni għal "Pasta di Gragnano" IĠP. Is-sentenza li ġejja fl-Artikolu 8 tal-Ispeċifikazzjoni u l-punt 3.6 korrispondenti tad-Dokument Uniku: "Id-diversi forom ta' imballaġġ użati għal "Pasta di Gragnano" huma kif ġej: kaxex tal-kartun, boroż trasparenti, jew imballaġġ magħmul minn materjal veġetali jew xi materjal riċiklabbli ieħor, u li huwa permess mir-regoli tal-UE. L-imballaġġ jiżen jew 125 g, 250 g, 500 g, 1 kg jew 2 kg." huma emendati kif ġej: "Id-diversi forom ta' imballaġġ użati għal "Pasta di Gragnano" huma kif ġej: kaxex tal-kartun, boroż trasparenti, jew imballaġġ magħmul minn materjal veġetali jew xi materjal ieħor li jista' jiġi f'kuntatt mal-ikel, u li huwa permess mir-regoli tal-UE. L-imballaġġ għandu piż minimu minn 100 g (3,5274 oz) sa 5 000 g (176,3698 oz) u l-piż tiegħu jista' jiġi espress f'unitajiet tal-kejl oħra li mhumiex dawk li jintużaw fl-UE." L-emenda ssostitwiet it-terminu "riċiklabbli" bl-espressjoni "li jista' jiġi f'kuntatt mal-ikel… permess mir-regoli tal-UE". Dan jagħmel ir-regoli tal-imballaġġ fl-Ispeċifikazzjoni aktar ċari billi jiddefinixxi qafas regolatorju aktar xieraq. Id-definizzjoni espliċita tal-piż tal-imballaġġ (125 g, 250 g, 500 g, 1 kg jew 2 kg) ġiet eliminata wkoll u ġiet sostitwita b'piż minimu ta' 100 g u piż massimu ta' 5 000 g. Dan jippermetti li l-piż jiġi indikat permezz ta' unitajiet tal-kejl oħra li mhumiex dawk li jintużaw fl-UE. F'konformità mad-deregolamentazzjoni ta' kwantitajiet nominali għal oġġetti tal-ikel imballati minn qabel, din l-emenda se tippermetti li l-operaturi jiddeċiedu dwar il-piż tal-imballaġġ abbażi tad-domanda tas-suq. Iż-żieda fil-piż massimu se żżid ukoll l-aġġornament tal-IĠP fis-settur tal-lukandi, tar-ristoranti u tal-catering (HORECA). Il-possibbiltà li l-piż jiġi indikat f'unitajiet tal-kejl li mhumiex dawk li jintużaw fl-UE se jiffaċilita wkoll l-esportazzjonijiet tal-prodott (eż. uqiji fl-Istati Uniti) u jżid l-użu fis-settur tal-lukandi, tar-ristoranti u tal-catering (HORECA). Is-sentenza li ġejja fl-Artikolu 8 tal-Ispeċifikazzjoni u l-punt 3.6 korrispondenti tad-Dokument Uniku: "It-tikketti mwaħħla mal-imballaġġ iridu juru, b'tipa ċara u li tista' tinqara tal-istess daqs, l-indikazzjonijiet li ġejjin: "Pasta di Gragnano" u "Indicazione Geografica Protetta" ["Indikazzjoni Ġeografika Protetta"] jew l-akronimu "IGP" ["IĠP"]; l-isem, isem il-kumpanija u l-indirizz tal-imballatur jew tal-produttur;" huma emendati kif ġej: "It-tikketti mwaħħla mal-imballaġġ iridu juru, b'tipa ċara u li tista' tinqara tal-istess daqs, l-indikazzjonijiet li ġejjin: "Pasta di Gragnano" u "Indicazione Geografica Protetta" ["Indikazzjoni Ġeografika Protetta"] jew l-akronimu "IGP" ["IĠP"]; l-indirizz tal-produttur;" Il-kliem "l-isem, isem il-kumpanija u" ġew eliminati biex isir obbligatorju li jiġi indikat il-produttur, li ma jkunx dejjem l-istess bħall-operatur li jikkumerċjalizza l-prodott. Is-sentenza li ġejja fl-Artikolu 8 tal-Ispeċifikazzjoni tal-Prodott: "Huwa permess l-użu tal-formulazzjonijiet li jirreferu għal kumpaniji, ismijiet, ismijiet kummerċjali u marki privati li ma għandhomx natura ta' tifħir u li aktarx ma jqarrqux bil-konsumatur." hija emendata kif ġej: "Mhuwiex permess li jiżdied kliem ta' tifħir fl-Indikazzjoni Ġeografika Protetta, sabiex ma jitqarrqux il-konsumaturi." Għandu jiġi ċċarat li jekk jintuża kliem ta' tifħir maġenb id-denominazzjoni, dan imur kontra l-Artikolu 7 tar-Regolament (UE) Nru 1169/2011 dwar prattiki ġusti ta' informazzjoni, billi jista' jissuġġerixxi li ċertu għaġin IĠP għandu karatteristiċi speċjali, meta fil-fatt, il-prodotti kollha tal-għaġin koperti mill-IĠP Gragnano għandhom dawn il-karatteristiċi. Is-sentenza li ġejja fl-Artikolu 8 tal-Ispeċifikazzjoni tal-Prodott: "Id-daqs tal-logo jrid ikun proporzjonali għad-dimensjonijiet tal-imballaġġ, u ma jistgħux jinbidlu l-proporzjonijiet tiegħu stess." hija emendata kif ġej: "Id-daqs tal-logo jrid ikun proporzjonali għad-dimensjonijiet tal-imballaġġ, u ma jistgħux jinbidlu l-proporzjonijiet stipulati hawn taħt." Is-sostituzzjoni ta' "tiegħu" bi "stipulati hawn taħt" hija bidla sempliċiment stilistika, billi ma tibdilx il-kontenut eżistenti iżda għandha s-sempliċi għan li tiddefinixxi b'mod aktar ċar kif għandu jintuża l-logo. Is-sentenza li ġejja fl-Artikolu 7 tal-Ispeċifikazzjoni tal-Prodott: "Skont l-Artikoli 10 u 11 tar-Regolament (UE) Nru 510/2006, korp ta' kontroll awtorizzat jivverifika l-konformità mat-termini ta' din l-ispeċifikazzjoni tal-prodott. Il-korp ta' kontroll fdat bil-kompitu tal-verifika tad-diversi stadji fil-proċess ta' produzzjoni għad-denominazzjoni "Pasta di Gragnano" huwa Certiquality S.r.l., bl-indirizz irreġistrat Via Gaetano Giardino 4, 20123 Milan (Tel. hija emendata kif ġej: "Skont l-Artikoli 36 u 37 tar-Regolament (UE) Nru 1151/2012, korp ta' kontroll jivverifika li l-prodott jissodisfa r-rekwiżiti tal-Ispeċifikazzjoni. 0445.313011, Faks 0445.313070 - Web: http://www.csqa.it; email iċċertifikat: csqa@legalmail.it; email: regolamentato@csqa.it." L-emenda taġġorna r-referenzi għal-leġiżlazzjoni u għall-korp ta' kontroll, skont ir-Regolament (UE) Nru 1151/2012. Klassi 2.5. għaġin "Pasta di Gragnano" huwa prodott miksub mit-taħlit ta' smid tal-qamħ durum flimkien mal-ilma mill-akwifer lokali. Jiġu kkummerċjalizzati diversi tipi ta' għaġin, li kollha kemm huma huma tradizzjonali u jirriżultaw mill-kreattività tal-manifatturi tal-għaġin ta' Gragnano. Il-prodott irid ikollu l-proprjetajiet li ġejjin meta jiġi rilaxxat għall-konsum: Karatteristiċi fiżiċi: dehra esterna: omoġenja, mingħajr tbajja' bojod jew suwed; nuqqas ta' bżieżaq tal-arja, xquq, qatgħat, moffa, larva, parassiti jew elementi barranin; sezzjoni trasversali: ta' kwalità tal-ħġieġ; ħruxija: karatteristika tal-użu ta' forom tal-bronż. Meta jkun imsajjar, "Pasta di Gragnano" IĠP għandu l-proprjetajiet li ġejjin: konsistenza: soda iżda elastika; omoġeneità meta jissajjar: uniformi; reżistenza għat-tisjir: tajba - jibqa' sod għal ħin twil; glutinożità: assenti jew ma tinħassx; Karatteristiċi kimiċi: indewwa: mhux aktar minn 12,5 % tal-prodott lest; Karatteristiċi organolettiċi: togħma: mielħa b'togħma distinta ta' qamħ durum; aroma: ta' qamħ matur. Is-smid tal-qamħ durum użat għall-produzzjoni ta' "Pasta di Gragnano" IĠP jrid ikollu l-karatteristiċi li ġejjin: indewwa: mhux aktar minn 15 % tal-prodott lest; Is-smid tal-qamħ durum jitħallat mal-ilma, li ma jaqbiżx 30 % tat-taħlita totali. Imbagħad, l-għaġina tintgħaġen sew u ssir uniformi u elastika. Il-proċess ta' produzzjoni ta' "Pasta di Gragnano" huwa magħmul mill-fażijiet li ġejjin: taħlit u għaġna, estrużjoni jew trafilaġġ, tnixxif, tkessiħ u stabbilizzazzjoni, u dawn kollha jitwettqu fit-territorju tal-Muniċipalità ta' Gragnano fil-provinċja ta' Napli. L-imballaġġ irid iseħħ fiż-żona fi żmien 24 siegħa wara l-produzzjoni, kemm biex jiġi evitat telf ta' ndewwa, li jikkomprometti l-kwalitajiet organolettiċi speċjali tal-prodott, kif ukoll minħabba li t-telf ta' ndewwa u t-trattament matul it-trasport iwassal biex id-diversi forom tal-għaġin miksuba jinkisru jew issirilhom il-ħsara. Id-diversi forom ta' imballaġġ użati għal "Pasta di Gragnano" huma kif ġej: kaxex tal-kartun, boroż trasparenti, jew imballaġġ magħmul minn materjal veġetali jew xi materjal ieħor li jista' jiġi f'kuntatt mal-ikel, u li huwa permess mir-regoli tal-UE. L-imballaġġ għandu piż minimu minn 100 g (3,5274 oz) sa 5 000 g (176,3698 oz) u l-piż tiegħu jista' jiġi espress f'unitajiet tal-kejl oħra li mhumiex dawk li jintużaw fl-UE. It-tikketti mwaħħla mal-imballaġġ iridu juru, b'tipa ċara u li tista' tinqara tal-istess daqs, l-indikazzjonijiet li ġejjin: "Pasta di Gragnano" u "Indicazione Geografica Protetta" ["Indikazzjoni Ġeografika Protetta"] jew l-akronimu "IGP" ["IĠP"]; l-indirizz tal-produttur; il-logo tad-denominazzjoni "Pasta di Gragnano": il-logo irid jintuża flimkien mal-Indikazzjoni Ġeografika Protetta u bis-simbolu tal-UE. Il-logo tad-denominazzjoni jista' jiġi stampat ukoll bl-iswed u bl-abjad, f'verżjoni monokromatika jew fin-negattiva. Iż-żona ta' produzzjoni ta' "Pasta di Gragnano" IĠP tkopri t-territorju sħiħ tal-Muniċipalità ta' Gragnano, li tinsab fil-Provinċja ta' Napli. Il-belt żgħira ta' Gragnano ilha magħrufa mis-seklu sittax għall-produzzjoni tal-għaġin magħmul mill-qamħ durum. L-importanza storika tal-produzzjoni tal-għaġin fi Gragnano kienet tant kbira li influwenzat l-ippjanar urban. F'nofs is-seklu dsatax, matul it-tfassil ta' pjan urban ġdid, il-wisa' tat-toroq u l-għoli tal-bini ġew ippjanati b'tali mod li jiffaċilitaw iċ-ċirkulazzjoni tar-riħ u għaldaqstant il-fażi ta' tnixxif tal-għaġin. Fil-Muniċipalità ta' Gragnano, il-produzzjoni tal-għaġin dejjem involviet l-użu ta' forom tal-bronż. Din l-ispeċifiċità stimulat il-produzzjoni ta' diversi tipi ta' forom, li jippermettu l-produzzjoni ta' forom differenti ta' għaġin, li l-immaġinazzjoni tan-nies lokali mbagħad assoċjat ma' avvenimenti li jiġu rrakkontati fi stejjer personali jew fl-istorja lokali. Barra minn hekk, minn dejjem kien hemm abbundanza ta' ilma mill-muntanji Lattari li jinsabu qrib Gragnano. Ma hemmx dubju li din ir-riżorsa ffaċilitat il-produzzjoni tal-għaġin, kemm minħabba li kienet ingredjent li kellu jiżdied mas-smid sabiex tinkiseb l-għaġina tal-għaġin, kif ukoll għax kienet tintuża biex jiddawru l-imtieħen użati għat-tħin tal-qamħ, u għaldaqstant għall-produzzjoni tad-dqiq. Il-"Valle dei Mulini di Gragnano" ["Wied l-Imtieħen ta' Gragnano"] hija prova ta' dan ta' hawn fuq. Hemmhekk, wieħed għadu jista' jammira l-fdalijiet ta' dawn l-istrutturi li xi darba kienu jintużaw fil-proċess ta' produzzjoni ta' "Pasta di Gragnano". Bis-saħħa tal-istorja twila tagħha ta' produzzjoni tal-għaġin, illum il-ġurnata Gragnano hija magħrufa bħala l-"belt żgħira tal-għaġin". "Pasta di Gragnano" għandu wiċċ aħrax, li jippermetti li l-prodott imur tajjeb ma' diversi zlazi u li jissajjar "al dente". Barra minn hekk, l-oriġinalità tad-diversi forom tal-għaġin, li jirriżultaw mill-kreattività tal-manifatturi professjonali lokali tal-għaġin, wasslet biex il-prodott jintgħaraf mill-ewwel mill-konsumaturi. It-talba biex "Pasta di Gragnano" IĠP jiġi rikonoxxut hija ġġustifikata mir-reputazzjoni u l-fama tiegħu. "Pasta di Gragnano" huwa magħruf għall-metodu ta' produzzjoni tradizzjonali tiegħu, li jinvolvi l-użu ta' forom tal-bronż. Dawn il-forom tal-bronż jagħtu lill-għaġin ċerta ħruxija li tgħinu jassorbi z-zlazi u l-kondimenti. Matul il-fażi ta' estrużjoni, il-bronż tal-forom iżomm l-għaġina f'punti ta' kuntatt mal-forom, u b'hekk jinħolqu żoni żgħar ħafna ta' ħruxija li jippermettu li l-għaġin, ladarba jissajjar, jassorbi u jżomm iz-zlazi. Dan iżid ukoll l-erja tas-superfiċje f'kuntatt mal-ilsien, li jirriżulta fl-aħjar li tista' toffri din il-materja prima filwaqt li jiġu preservati t-togħma u r-riħa tipiċi tal-qamħ. Dawn il-proprjetajiet, flimkien mal-għadd kbir ta' forom oriġinali tal-għaġin maħluqa mill-koki tal-għaġin, iwasslu biex "Pasta di Gragnano" jiġi apprezzat ħafna mill-koki u mill-konsumaturi, kif huwa evidenti mill-bosta artikli ppubblikati f'rivisti tat-tisjir u tal-gastronomija. Fi Gragnano, l-użu ta' forom tal-bronż ġie preservat maż-żmien minkejja l-firxa wiesgħa ta' forom tat-Teflon. Filwaqt li t-Teflon tabilħaqq jiffaċilita l-proċess ta' produzzjoni, ma jistax jitqabbel mal-karatteristiċi tal-metodi ta' produzzjoni tradizzjonali ta' Gragnano, li fuqhom hija msejsa r-reputazzjoni ta' "Pasta di Gragnano". Ta' min iqis ukoll l-attenzjoni li jagħtu l-manifatturi tal-għaġin ta' Gragnano biex jiżguraw li l-fażi tat-tnixxif titwettaq kif xieraq. Dan huwa legat mill-passat, meta l-għaġin kien jitħalla jinxef fl-arja ta' barra fit-toroq ta' Gragnano. Meta l-fażi tat-tnixxif tiġi mmaniġġjata sew, l-għaġin ikun adattat aktar għat-tisjir u jżomm ir-riħa u t-togħma tiegħu. Gragnano ilha snin tospita avveniment tematiku, fejn fit-toroq jintwerew il-proċessi ta' manifattura antiki ta' "Pasta di Gragnano". It-testi storiċi u l-biblijografija dwar "Pasta di Gragnano" jiċċertifikaw li l-produzzjoni ta' "Pasta di Gragnano" tmur lura għas-sekli 16 u 17. Matul ir-Renju taż-Żewġ Sqalliji f'nofs is-seklu dsatax, ir-reputazzjoni tal-għaġin ta' Gragnano u l-bżulija u l-għarfien taċ-ċittadini involuti fil-manifattura tiegħu saru famużi madwar ir-renju kollu. Il-manifattura tal-għaġin kienet industrija ta' suċċess ftit qabel l-unifikazzjoni tal-Italja, b'madwar mitt fabbrika tal-għaġin jimpjegaw 70 % tal-popolazzjoni attiva ta' Gragnano. Mill-bidu tas-seklu għoxrin, l-isem "Pasta di Gragnano" sar magħruf ħafna kemm fil-lingwa komuni kif ukoll fin-negozju, sa tali punt li bejjiegħa bl-imnut minn Firenza, Turin u Milan - u anke minn bnadi oħra fid-dinja - ilhom snin twal jordnaw kwantitajiet kbar ta' "Pasta di Gragnano". (it-tieni subparagrafu tal-Artikolu 6(1) ta' dan ir-Regolament) billi wieħed imur direttament fuq il-paġna ewlenija tal-Ministeru tal-Politika Agrikola, Alimentari u tal-Forestrija (http://www.politicheagricole.it) u jagħfas fuq "Qualità e sicurezza" (fir-rokna tal-lemin fin-naħa ta' fuq tal-iskrin), u mbagħad fuq "Disciplinari di Produzione all'esame dell'UE". Ir-rendimenti massimi għal kull ettaru huma emendati kif ġej: Varjetajiet ta' għeneb abjad: 8 000 kg/ha. u 56,00 hl/ha. Varjetajiet ta' għeneb aħmar: 7 500 kg/ha. u 52,50 hl/ha. Ir-rendiment prodott minn vinji rreġistrati li għandhom dwieli mlaqqma ta' sena u ta' sentejn ma jistax jintuża għall-produzzjoni ta' nbejjed bid-DOP Valdepeñas. Ir-rendimenti massimi permessi għal kull ettaru għal vinji bi dwieli mlaqqma ta' tliet snin huma kif ġej: Varjetajiet ta' għeneb abjad: 3 750 kg/ha. u 26,25 hl/ha. Varjetajiet ta' għeneb aħmar: 3 000 kg/ha. u 21,00 hl/ha. Jekk dawn ir-rendimenti jinqabżu, l-ebda parti mill-produzzjoni tal-għeneb ta' dik ir-roqgħa ma tista' tintuża għall-produzzjoni tal-inbejjed tad-DOP Valdepeñas. Raġuni(jiet): Id-Denominazzjoni ta' Oriġini Protetta Valdepeñas għandha waħda mill-iktar rendimenti massimi baxxi għal kull ettaru fi Spanja. Il-prattiki ta' kultivazzjoni ta' dawn l-aħħar snin wasslu għal żieda fir-rendimenti għal kull ettaru, l-aktar minħabba l-introduzzjoni ta' irrigazzjoni fil-parti l-kbira tal-vinji mħawla, il-bidla minn sistemi ta' tħawwil tradizzjonali permezz tal-metodu ta' tħarriġ ma' kannizzata għal sistemi ta' tħarriġ f'forma ta' sġajriet u l-introduzzjoni ta' varjetajiet ġodda għamlitha neċessarja li jinbidlu r-rendimenti massimi għal kull ettaru skont is-sitwazzjoni attwali ta' tkabbir tad-dwieli fiż-żona, biex titnaqqas id-differenza fil-produzzjoni maż-żoni lokali tagħnal. Mal-Ispeċifikazzjoni tal-Prodott ġie miżjud dan li ġej: Ir-rendiment massimu għal kull ettaru stabbilit fil-paragrafu (5) jista' jiġi emendat kull sena mill-assoċjazzjoni nazzjonali interprofessjonali tad-Denominazzjoni tal-Oriġini ta' Valdepeñas. Żieda fir-rendiment massimu għal kull ettaru ma tistax taqbeż l-10 % tar-rendiment stabbilit fil-paragrafu (5), jiġifieri 8 800 kg għal kull ettaru għall-varjetajiet ta' għeneb abjad u 8 250 kg għal kull ettaru għall-varjetajiet ta' għeneb aħmar. Bl-istess mod, skont iċ-ċirkostanzi tas-sena tat-talba, l-assoċjazzjoni nazzjonali interprofessjonali tad-Denominazzjoni tal-Oriġini ta' Valdepeñas tista' tnaqqas il-produzzjoni massima permessa b'10 % tar-rendiment massimu għal kull ettaru stabbilit fil-paragrafu (5), jiġifieri 7 200 kg għal kull ettaru għall-varjetajiet ta' għeneb abjad u 6 750 kg għal kull ettaru għall-varjetajiet ta' għeneb aħmar. F'dawn il-limiti, l-assoċjazzjoni nazzjonali interprofessjonali tad-Denominazzjoni ta' Oriġini ta' Valdepeñas tista', għal kull sena tat-talba, tistabbilixxi marġini ta' 10 % għal produzzjoni żejda li tirriżulta mill-kundizzjonijiet tat-temp, jiġifieri 9 680 kg għal kull ettaru għal għeneb ta' varjetà bajda u 9 075 kg għal kull ettaru għal għeneb ta' varjetà ħamra. Il-produzzjoni żejda li tirriżulta mill-kundizzjonijiet tat-temp ma tistax titqiegħed fis-suq bħala nbid tad-DOP ta' Valdepeñas. Raġuni(jiet): Bis-sistemi ta' kultivazzjoni attwali, li jaġevolaw l-iżvilupp tal-veġetazzjoni, fis-snin tajbin f'termini ta' xita u ta' sigħat tax-xemx, id-densità tal-weraq tad-dwieli tippermetti li dawn il-kwantitajiet ta' għeneb jimmaturaw kif suppost, mingħajr tnaqqis fil-kwalità. Dan għaliex f'dawn il-kundizzjonijiet id-dwieli jistgħu jlestu b'mod xieraq iċ-ċiklu tal-ħajja tagħhom. DOP - Denominazzjoni ta' Oriġini Protetta Isfar ċar b'toni fl-aħdar jew ambra. Iffermentat fil-bettija, isfar lewn it-tiben b'toni lewn id-deheb jew fl-aħdar. Maċerazzjoni karbonika, kulur isfar ċar b'toni fl-aħdar jew kulur l-ambra. Ballut, isfar lewn it-tiben b'toni lewn id-deheb jew fl-aħdar. "Crianza", kulur isfar b'toni kulur l-ambra u riflessjonijiet lewn id-deheb. Aromi primarji nodfa u friski u togħma tal-frott moderatament intensa. Immaturat fil-bettija, aroma kumplessa bi ħjiel ta' maturazzjoni fil-bettija. Maċerazzjoni karbonika, aromi primarji nodfa u friski u togħma tal-frott moderatament intensa. Immaturat fil-bettija, aroma kumplessa bi ħjiel ta' maturazzjoni fil-bettija. "Crianza", aromi moderatament intensi b'toni ta' vanilja sa lewn mixwi. Struttura bbilanċjata, mhux qawwija, ħafifa u tat-togħma tal-frott. Immaturat f'bettija tal-ballut, ħafif, ibbilanċjat u qawwi b'togħma dewwiema. Maċerazzjoni karbonika, struttura bbilanċjata mhux qawwija, ħafifa u tat-togħma tal-frott. "Crianza", ħafif, ibbilanċjat u qawwi b'togħma li ddum għal żmien medju. Kulur roża b'karatteristiċi ħomor u vjola. Aroma moderatament intensa, nadifa, friska u ta' togħma tal-frott b'noti ta' frott aħmar. Qawwi fuq il-palat bi ħjiel ta' frott aħmar u aċidità minn medja sa għolja. Lewn iċ-ċirasa kulur aħmar/vjola, nadif, qawwi, b'fond tajjeb. Immaturat fil-bettija: lewn iċ-ċirasa b'toni tal-granata, nadif, qawwi, b'fond tajjeb. B'maċerazzjoni karbonika: lewn iċ-ċirasa b'toni tal-granata, nadif, qawwi, b'fond tajjeb. Tal-ballut: lewn iċ-ċirasa b'toni tal-granata jew vjola u b'fond tajjeb. Aromi intensi ta' frott aħmar misjur, tipiku tal-varjetajiet li minnhom jiġi prodott. Immaturat fil-bettija: intensità medja, aromi ta' frott aħmar nadif u aromi ħfief tal-bettija. Maċerazzjoni karbonika: nadif, aromi tal-frott ta' intensità medja sa għolja. Tal-ballut, aroma kumplessa bi ħjiel ta' maturazzjoni fil-bettija. Mimli, niexef, tanniċità bbilanċjata, aċidità medja sa għolja u togħma pjaċevoli li jħalli wara. Immaturat fil-bettija: intensità medja, aromi ta' frott aħmar nadif u aromi ħfief tal-bettija. B'maċerazzjoni karbonika: togħma intensa, tal-frott u bbilanċjata. Tal-ballut: ħafif, ibbilanċjat u qawwi b'togħma dewwiema. Nadif, kulur vjola-aħmar-granata. Inbejjed qawwijin, ta' togħma tal-frott bl-aromi primarji u b'intensità aromatika medja. Tanniċità moderata b'kontenut ta' alkoħol ibbilanċjat/aċidità u togħma dewwiema. Pallidu jew dehbi u toni qawwijin. Bżieżaq fini u li jdumu. aromi nodfa u tal-frott ta' intensità moderata. Qawwija u bbilanċjata. Meta l-parametri ma jiġux iddefiniti, għandhom jiġu segwiti r-regolamenti applikabbli. "Crianza": Kulur aħmar lewn iċ-ċirasa intens b'toni vjola. "Reserva": Kulur aħmar lewn il-granata b'toni tal-okra, ċar u fluwidu b'fond medju sa għoli. "Gran Reserva": Kulur aħmar lewn ir-rubini b'toni matti ta' brikk u b'fond medju sa għoli. "Crianza": Aroma nadifa, qawwija, intensa u ta' frott matur, bi fwieħet l-inbid distintiva tal-maturazzjoni fil-bettija. "Reserva": Aroma intensa ta' frott matur u ħwawar, karatteristika tal-maturazzjoni fil-flixkun. "Gran Reserva": Intens, kumpless u mħawwar b'evoluzzjoni fina fil-flixkun. "Crianza": Togħma intensa, pjaċevoli fuq il-palat, bi ħjiel ta' frott matur, tanniċità tajba u togħma li ddum għal żmien medju. "Reserva": Aroma intensa ta' frott matur u ħwawar, karatteristika tal-maturazzjoni fil-flixkun. "Gran Reserva": Mimli, bellusi, ħafif u armonjuż, b'togħma dewwiema. It-temperatura tal-fermentazzjoni fl-inbejjed bojod għandha tkun immonitorjata u m'għandhiex taqbeż it-18 °C. Jekk il-maċerazzjoni ssir bil-qxur tal-għeneb, dan għandu jsir fuq perjodu ta' bejn jum u sitt ijiem u t-temperatura tal-fermentazzjoni tista' tilħaq sa 25 °C. Il-perjodu ta' maċerazzjoni għall-inbejjed rosé huwa ta' bejn 12 u 48 siegħa u t-temperatura tal-fermentazzjoni għandha tkun ta' inqas minn 25 °C. Il-metodu ta' ssetiljar tal-most statiku huwa meħtieġ flimkien mal-fermentazzjoni bil-mod għal mill-inqas ħamest ijiem f'temperatura kkontrollata ta' 18 °C. Għall-inbejjed ħomor, il-most jiġi immaċerat bil-qxur għal perjodu ta' mill-inqas 48 siegħa, f'temperatura kkontrollata ta' inqas minn 28 °C. Il-most jiġi devattat u ppressat, u l-fermentazzjoni mingħajr il-qxur tkompli f'temperatura kkontrollata li m'għandhiex taqbeż il-25 °C. Varjetajiet bojod 8 000 kilogramma ta' għeneb għal kull ettaru Varjetajiet bojod 56,00 ettolitru għal kull ettaru Varjetajiet ħomor 7 500 kilogramma ta' għeneb għal kull ettaru Varjetajiet ħomor 52,50 ettolitru għal kull ettaru Varjetà bajda ta' dwieli mlaqqma ta' tliet snin 3 750 kilogramma ta' għeneb għal kull ettaru Varjetà bajda ta' dwieli mlaqqma ta' tliet snin 26,25 ettolitru għal kull ettaru Varjetà ħamra ta' dwieli mlaqqma ta' tliet snin 3 000 kg ta' għeneb għal kull ettaru Varjetà ħamra ta' dwieli mlaqqma ta' tliet snin 21 ettolitru għal kull ettaru Tinsab fin-Nofsinhar tal-provinċja ta' Ciudad Real fil-muniċipalitajiet li ġejjin: Il-klima kontinentali xotta taż-żona ta' produzzjoni u l-prevalenza tal-ħamrija kalkarja twassal għal vinji bi stress idriku. Minħabba f'hekk jipproduċu inqas għeneb imma dan ikun matur sew. Il-ħamrija kalkarja (pH għoli 7,5–8,5) ftit toffri reżistenza għall-penetrazzjoni tal-għeruq, tirrifletti d-dawl tax-xemx u jaħżnu s-sħana tagħhom għal bil-lejl. Dawn il-fatturi jiffavorixxu biex jinkisbu nbejjed ħomor strutturati tajjeb, kumplessi u eleganti. Lejn tmiem is-sajf it-temperaturi għoljin jibdew neżlin, u dan jippromwovi maturazzjoni lenta ħafna, li twassal biex jiżviluppaw aktar komposti polifenoliċi u jiġu ppreservati l-aromi. Fil-leġiżlazzjoni nazzjonali Tip ta' kundizzjoni addizzjonali: Dispożizzjonijiet addizzjonali relatati mat-tikkettar Deskrizzjoni tal-kundizzjoni L-inbejjed frizzanti ta' kwalità tad-DOP Valdepeñas jistgħu jużaw it-termini "Premium" u "Reserva" fuq it-tikketti tagħhom.
Extracted from C_325_2019.html